# Fèbre de Zika

La fèbre de Zika es una malautiá causada pel virus de Zika, un membre del genre Flavivirus. La fèbre e lo virus pòrtan lo nom del Bòsc de Zika en Oganda ont lo virus foguèt isolèt pel primièr còp.

## Signes e de simptòmas

Los simptòmas son similars a aqueles dels autras Flavivirus coma la dengue o chikungunya mas son mens aguts e duran en general de quatre a sèt jorns. La majoritat dels cases (60-80%) son asimptomatics. Los principals simptòmas clinics son de bas gra de fèbre, conjonctivitis, artritis transitòria/artralgia (subretot dins las pichonas articulacions de las mans e del pé) e erupcion maculopapulosa que comença sovent a la cara e s'espandís après per tot lo còrs. En general, los simptòmas de la malautiá son leugièrs e de cuerta durada (2–7 jorns).
En novembre de 2015, las informacions del Ministèri de Santat del Brasil alertèt las gents d'un ligam fins ara desconegut entre lo virus Zika e de cases de microcefalia del noirigat al nòrd-èst del Brasil, basat dins dos cases de fetus grevament afectats que l'amniocentèsi confirmèt la preséncia del virus Zika al liquid amniotic. Los resultats de l'ecografia per aqueles dos fetus, segon las informacions del 5 de genièr de 2016, mostrèt qu'ambedos avián la microcefelia, a causa de la destruccion de diferentas partidas del cervèl. Un dels fetus presentava de calcificacions intraocularas e microftalmiá. Lo Ministèri brasilian confirmèt mai tard la supausat ligam entre l'infeccion pel virus de Zika de las femnas emprenhadas e la microcefalia del moirigat, amb almens 2.400 cases reportats de microcefalia dins lo país lo 2015, lo 12 de decembre, e 29 mòrts. Segon l'informacion de CNN, los foncionaris de santat brasiliana recomandavan tanben que los parents envisatjan de retardar posposar l'emprenhament a causa del fòrt aument dels cases de microcefalia.
Las manifestacions emorragicas son documentadas dins un sol cas, emospermia (liquid roge-marron a l'ejaculacion). Pendent l'epidemia en Polinesia Francesa se soslinhèt tanben qu'un aument concomitant de cases del sindròma de Guillain-Barré que la causa poiriá èsser Zika, mas aquela associacion s'es pas verificada.

## Diagnostic

Lo virus Zika pòt èsser identificat mejanç una pròva de RT-PCR sus de pacients grevament malauts e per serologia mejanç la deteccion de anticosses IgM especifics a comptar del cinquen jorn après a l'apareisson de la fèbre. Es possible qu'existís de reaccions serologicas crosadas amb d'autres flavivirus estretament ligats, coma la dengue.

## Tractament

Existís pas un tractament especific pel Zika, solament un tractament simptomatic que consistís a pausar e a prene de paracetamol pel contraròtle de la fèbre. Se recomanda pas l'usatge d'aspirina a causa del risc de sagnament qu'implica. Es tanben conselhat de prene de liquid en abondància per palliar las pèrdas quina que sián. Per sotlajar lo prusiment causat per l'erupcion, se pòt utilizar d'anti-istaminics.

## Epidemiologia

Lo primièr cas conegut de la primièra fèbre de Zika foguèt sus un macaco rehesus macaco rhesus trobat sus un arbre del Bòsc de Zika (Oganda) en 1947. De las enquèstas de populacion a Oganda foguèt trobat una prevalença de 6,1%. Lo primièr cas uman foguèt citat en Nigèria en 1954. Foguèron notificats unes cases a l'Africa tropicala e dins de zonas del sud-èst asiatic. Foguèt pas domentat de cases de virus Zika dins lo suscontinent indian. Foguèron trobats d'anticosses per Zika dins de personas sanas en Índia que poiriá indicar exposicion pel passat, e mai se poiriá tanben èsser a causa de la reaccion crosada amb d'autres flavivirus.
Dempuèi qu'apareguèt pel primièr còp en l'emisfèr occidental en febrièr de 2014, s'espandiguèt rapidament per America del Sud e Centrala, arribant al Mexic en novembre de 2015.

## Prevencion

Es establit que lo virus se transmet pels moissals, e lo contraròtle del vector es per el un element essencial per reduire l'incidéncia de la malautiá.
Se recomanda l'usatge d'insectifug e de moissalièras, n'installant per las pòrtas e fenèstras, voidar las aisinas que garden d'aiga e las cobrir, ascampar las botelhas e corbas inutilizada pas, sacar pas d'escobilhas per la carrièra, netejar los vases e cambiar l'aiga cada 3 jorns, dins las zonas de climat tropical se vestir de camisa de margas longa e de pantalons longs.

## Referéncias

* 1 2 3 Musso, D.; Nilles, E.J.; Cao-Lormeau, V.-M..
* 1 2 «Factsheet for health professionals».
* ↑ Microcephaly in Brazil potentially linked to the Zika virus epidemic, ECDC assesses the risk, http://ecdc.europa.eu/en/press/news/_layouts/forms/News_DispForm.aspx?
* ↑ "Zika virus: Health alerts in South America and Caribbean following fears illness may cause birth deformities" http://www.independent.co.uk/news/world/americas/health-alerts-in-south-america-and-caribbean-following-fears-spreading-zika-virus-may-cause-birth-a6740301.html
* ↑ "Brazil reports 739 suspected microcephaly cases in nine states" http://agenciabrasil.ebc.com.br/en/geral/noticia/2015-11/brazil-reports-739-suspected-microcephaly-cases-nine-states
* ↑ «Ministério da Saúde divulga boletim epidemiológico».
* ↑ Oliveira Melo, A. S.; Malinger, G.; Ximenes, R.; Szejnfeld, P. O.; Alves Sampaio, S..
* ↑ (In Portuguese) Governo confirma relação entre zika vírus e epidemia de microcefalia http://www.bbc.com/portuguese/noticias/2015/11/151127_confirma_zika_microcefalia_mdb
* ↑ Brazil confirms Zika virus link to fetal brain-damage outbreak, http://www.reuters.com/article/brazil-health-zica-idUSL1N13N0NH20151128#x4sFsU0kCzW0J1Uk.97
* ↑ «MONITORAMENTO DOS CASOS DE MICROCEFALIAS NO BRASIL (Portuguese)».
* ↑ (In Portuguese) País registra 1.248 casos de microcefalia e sete mortes; maioria em PE http://noticias.uol.com.br/saude/ultimas-noticias/redacao/2015/11/30/pais-tem-1248-casos-de-microcefalia-ligacao-com-virus-zika-e-confirmada.htm
* ↑ «Brazil warns against pregnancy due to spreading virus - CNN.com».
* ↑ «Probable non-vector-borne transmission of Zika virus, Colorado, USA» (PDF).
* ↑ http://www.eurosurveillance.org/ViewArticle.aspx?
* ↑ Faye O, Faye O, Dupressoir A, Weidmann M, Ndiaye M, Alpha Sall A. «One-step RT-PCR for detection of Zika virus».
* ↑ «Genetic and serologic properties of Zika virus associated with an epidemic, Yap State, Micronèsia, 2007».
* ↑ «Geographic Distribution - Zika virus - CDC».
* ↑ Hayes, Edward B..
* 1 2 Gatherer, Derek; Kohl, Alain.
* ↑ MacNamara, F. N..
* ↑ Simpson, DIH.
* ↑ Smithburn, K. C.; Kerr, J. A.; Gatne, P. B..
* ↑ Dyer, Owen.

## Ligams extèrnes

* Flaviviridae Genòmas database search results from the Viral Bioinformatics Resource Center
* Viralzone: Flaviviridae
* Virus Pathogen Database and Analysis Resource (ViPR): Flaviviridae